PROPOSTA DE PERSOAL EVENTUAL Á ALCALDÍA-XGL 13-08-15
ADMINISTRACIÓN LOCAL — Municipal — Vigo (Outros documentos, notificacións e informacións públicas, 15/10/2015)

Que a Xunta de Goberno Local, na sesión extraordinaria e urxente do 13 de agosto de 2015, adoptou o seguinte acordo: Dáse conta da referida proposta do Excmo. Alcalde, de data 11.08.15, que di como se transcribe de seguido: O artigo 12 da Lei 7/2007, do 14 de abril, pola que se aproba o Estatuto dos Empregados Públicos configura como persoal eventual o que, en virtude de nomeamento e con carácter non permanente, sólo realiza funcións expresamente cualificadas como de confianza ou asesoramento especial, sendo retribuido con cargo aos créditos presupuestarios consignados para este fin. Vistos os acordos de determinación de persoal eventual municipal do 15 e do 19 de xuño do 2015, resulta necesario asignar unha persoa en calidade de persoal eventual de Alcaldía quen obstentará o posto de asesor/a. O réxime de dito persoal eventual para o ámbito local atópase regulado nos artigos 104 e 104 bis da Lei 7/1985, de 2 de abril, Reguladora das Bases do Réxime Local, complementada para os concellos de gran poboación, como o de Vigo, polo disposto no Título X de dita norma, no marco dos límites derivados da reforma local. Conforme ao disposto no artigo 127.1 h) LRBRL corresponde á Xunta de Goberno Local a competencia para acordar o número e réxime do persoal eventual, polo que esta Alcaldía-Presidencia en exercizo das competencias legalmente atribuidas, formula a seguinte: Primeiro.- Adscribir á Alcaldía unha persoa que obstentará a condición de persoal eventual como asesor/a da Alcaldía en réxime de dedicación de xornada completa, cunha retribución bruta anual de 30.079,98 €. Deste xeito o número de persoal eventual adscrito á Alcaldía será de catro persoas cos seguintes postos: secretaria do alcalde, directora de comunicación, director de gabinete e asesor/a. Segundo.- A dedicación plena do devandito persoal implicará, ademais do cumprimento da xornada laboral ordinaria, a incompatibilidade para calquera actividade pública ou privada por conta allea ou propia. Terceiro.- As retribucións anuais brutas deste persoal aboaranse en catorce pagas e revisaranse anualmente na mesma proporción que as do resto do persoal ao servizo do Concello. Cuarto.- A condición de persoal eventual implicará en todo caso a aplicación do réxime que para o mesmo contempla o artigo 12, Lei 7/2007, do 12 de abril e normativa de concordante aplicación, podendo ser libremente nomeados e cesados consonte ao citado precepto. Quinto.- Dispoñer que o nomeamento do persoal eventual se realice por Resolución da Alcaldía-Presidencia, no uso das competencias atribuídas polo artigo 124.4, apartados b) e i), debendo publicarse a citada resolución no diario oficial que corresponda, xuntamente coas retribucións e réxime de prestación das funcións de asesoramento ou confianza especial. Sexto.- Establecer así mesmo a súa inclusión no réxime de publicidad previsto no artigo 104. Bis LRBRL, dispoñendo a publicación semestralmente na sede electrónica e no BOP da provincia do número de los puestos de trabajo reservados a personal eventual, dando conta ao Pleno da Corporación con carácter trimestral. Sétimo.- Notificar o presente acordo á Alcaldía, Concellería-delegada da Área de Xestión Municipal, Intervención Xeral Municipal, Tesourería Municipal, Xefatura da Área de Réxime Interior e Xefatura do Servizo de Recursos Humanos aos efectos oportunos. Proceder á súa publicación na sede electrónica municipal de conformidade co disposto no art.6 da Lei 19/2013, do 9 de decembro, de Transparencia, acceso á información pública e bo goberno. A Xunta de Goberno aproba a precedente proposta. E para que así conste e produza os seus efectos, emito a presente certificación coa salvedade do artigo 206 do Regulamento de organización, funcionamento e réxime xurídico das entidades locais, de orde do Excmo. Alcalde, en Vigo a trece de agosto do ano dous mil quince.—V. e Pr., O Alcalde, Abel Caballero Álvarez.